Vuarrens

Vuarrens estas komunumo en la Distrikto Centro de Vaŭdo en Kantono Vaŭdo, Svislando. Ĝi havis 837 loĝantojn je la 31-a de decembro 2012.

 Geografio 
La komunumo Vuarrens situas en nordokcidento de la regiono Centro de Vaŭdo en la Vaŭda Mezlando en distanco de proksimume 3 kilometroj nordnordokcidente de la distriktĉefurbo Echallens kaj 15 kilometrojn norde de la kantonĉefurbo Laŭzano. La komunumo konsistas el la vilaĝo Vuarrens kaj la vilaĝetoj Vuarrengel, Chollet, Salagnon kaj Le Chauchy, kaj diversaj izolitaj bienoj.Fonto: Reta mapo 1:20000 de Swisstopo 

La teritorio de la komunumo etendiĝas sur areo de 8,96 km², de kiuj 23,60% estas kovritaj de arbaro, 70,8% servas por agrikulturo kaj 5,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Vuarrens limas en nordo al Essertines-sur-Yverdon, en nordoriento al Pailly, en sudoriento al Fey, en sudo al Villars-le-Terroir, en okcidento al Penthéréaz, kaj en nordokcidento al Corcelles-sur-Chavornay.

 Trafiko 
Tra Vuarrens pasas la grava kantona ĉefvojo n-ro 5 de Laŭzano al Neŭŝatelo. Konektaj vojoj kondukas de la vilaĝocentro al Penthéréaz, Fey kaj Pailly. La plej proksima alveturejo al la svisa aŭtovojo A1 situas 3 kilometrojn oriente de la komunumo apud Chavornay. Pere do poŝtaŭtolinio de Echallens al Yverdon-les-Bains la komunumo estas konektita al la publika transportreto.

 Historio 
La unua dokumenta mencio de Vuarrens datiĝas el la jaro 1147 kiel Vuarens. En la jaro 1828 estis elfosita romia vilao. Dum mezepoko la episkopo kaj la katedrala kapitolo de Laŭzano posedis bienojn kaj feŭdajn rajtojn en Vuarrens. Sub la berna regado de 1536 ĝis la Helveta Revolucio de 1798 Vuarrens apartenis al la Voktejo Yverdon. Post la revolucio ĝi apartenis al la Distrikto Echallens, kaj surbaze de la administra reformo de 2006 ĝi kun efiko de la 1-a de januaro 2008 ĝi estis integrita al la nova Distrikto Centro de Vaŭdo.Fonto: Marianne Stubenvoll: Vuarrens en Historia Leksikono de Svislando (2013-08-12)

 Notoj kaj referencoj 


 Eksteraj ligiloj 

 Oficiala retejo de la komunumo Vuarrens

 Bildoj